open-index/open-wikipedia-markdown huggingface dataset:
Βουνό

[thumb|250px|Το όρος [Μάττερχορν στις Άλπεις είναι ένα από τα πιο γνωστά βουνά παγκοσμίως.]]

Ένα **βουνό** ή **όρος** είναι ένα γεωλογικό ύψωμα της επιφάνειας της γης που ξεπερνά τα 300 μέτρα. Συνήθως το βουνό έχει μια αναγνωρίσιμη κορυφή. Τα βουνά καλύπτουν το 64% της Ασίας, το 36% της Βόρειας Αμερικής, το 25% της Ευρώπης, το 22% της Νότιας Αμερικής, το 17% της Αυστραλίας και το 3% της Αφρικής. Συνολικά, η επιφάνεια της Γης καλύπτεται κατά 24% από ορεινούς όγκους. Το 10% του πληθυσμού της Γης ζει σε ορεινές περιοχές. Οι περισσότεροι ποταμοί του κόσμου τροφοδοτούνται από ορεινές πηγές και περισσότερος από τον μισό πληθυσμό της Γης εξαρτάται από τα όρη για υδάτινους πόρους.

## Χαρακτηριστικά
Τα ψηλότερα βουνά, αλλά και βουνά που βρίσκονται πιο κοντά στους πόλους της Γης, έχουν τμήματα που εισέρχονται σε πιο κρύα στρώματα της ατμόσφαιρας. Έτσι, αυτά τα βουνά είναι πιο επιρρεπή στη δημιουργία παγετώνων και στη διάβρωση μέσω παγετού. Τέτοιες διαδικασίες δημιουργούν τις χαρακτηριστικές κορυφογραμμές των βουνών. Κάποια από αυτά τα βουνά έχουν παγετώδεις λίμνες, που δημιουργούνται από την τήξη των παγετώνων. Για παράδειγμα, εκτιμάται ότι υπάρχουν 3.000 παγετώδεις λίμνες στο Μπουτάν.

## Είδη βουνών
Τα βουνά μπορούν να κατηγοριοποιηθούν με πολλούς τρόπους. Μερικά βουνά είναι ηφαίστεια και μπορούν να χαρακτηριστούν βασισμένα στο είδος της λάβας ή την ιστορία των εκρήξεών τους. Άλλα βουνά είναι σχηματισμένα από παγετώδεις διαδικασίες και μπορούν να χαρακτηριστούν με βάση τις μορφές παγετώνα. Τα περισσότερα, ωστόσο, οφείλουν τη δημιουργία τους στις ορογενετικές κινήσεις, δηλ. κινήσεις των λιθοσφαιρικών πλακών, οι οποίες έχουν ως συνέπεια την πτύχωση των ορίων τους. Ανάλογα με την εποχή που δημιουργήθηκαν οι πτυχώσεις αυτές, διακρίνεται και η ηλικία των βουνών. Έτσι, με την πιο πρόσφατη Αλπική πτύχωση δημιουργήθηκαν οροσειρές όπως οι Άλπεις. Οι οροσειρές αυτές χαρακτηρίζονται από έντονο επιφανειακό ανάγλυφο και χαρακτηρίζονται ως οροσειρές αλπικού τύπου. Αντίθετα, οι σκανδιναβικές οροσειρές, που δημιουργήθηκαν πολύ παλαιότερα, έχουν πολύ πιο ήπιο ανάγλυφο και χαρακτηρίζονται ως οροσειρές σκανδιναβικού τύπου.

## Γεωλογία

Ένα βουνό σχηματίζεται συνήθως από τις κινήσεις των λιθοσφαιρικών πλακών, οι οποίες είναι είτε ορογενετικές είτε ηπειρογενετικές. Οι δυνάμεις συμπίεσης, ισοστατικής ανύψωσης και εισροής διάπυρου υλικού, εξωθούν βραχώδεις επιφάνειες προς τα επάνω, δημιουργώντας μια έκταση γης πιο υψηλή σε σχέση με την περιβάλλουσα. Ανάλογα με το ύψος των διάφορων σημείων του περιβάλλοντος, η μεγαλύτερου υψομέτρου έκταση λέγεται λόφος ή βουνό, εάν είναι ψηλότερη η κορυφή.

## Δείτε επίσης
* Γραμμή χιονιού
* Ηφαίστειο
Ατμοπάνκ

μικρογραφία|δεξιά|200px|Τυπική ατμοπάνκ εμφάνιση.
Το **ατμοπάνκ** (αγγλικά: **steampunk**) είναι υποείδος της επιστημονικής φαντασίας που παρουσιάζει τεχνολογία και αισθητικό σχεδιασμό εμπνευσμένο από τις βιομηχανικές ατμοκίνητες μηχανές του 19ου αιώνα. Παρόλο που η έννοιά του συγχέεται μερικές φορές με αυτή του είδους κυβερνοπάνκ, τα ατμοπάνκ έργα είναι συχνά τοποθετημένα στην εναλλακτική ιστορία της βρετανικής Βικτωριανής εποχής ή της αμερικανικής Άγριας Δύσης, σε ένα μέλλον όπου έχει επικρατήσει η δύναμη του ατμού ή σε έναν φανταστικό κόσμο που χρησιμοποιεί ευρέως αυτή τη δύναμη. Επίσης, στους κόσμους με ατμοπάνκ υπόβαθρο επικρατεί μια πιο αισιόδοξη προσέγγιση στις ικανότητες του ανθρώπου, ενώ το κυβερνοπάνκ συνδέεται με τη δυστοπία.

Ο όρος «ατμοπάνκ» επινοήθηκε τη δεκαετία του 1980 από τον Αμερικανό συγγραφέα επιστημονικής φαντασίας, Κέβιν Ουέιν Τζίτερ.

## Παραπομπές


## Εξωτερικοί σύνδεσμοι

* steampunk.com, ιστοσελίδα για το ατμοπάνκ


Κατηγορία:Αρ Νουβό
Κατηγορία:Θέματα επιστημονικής φαντασίας
Κατηγορία:Υποκουλτούρες
Καντό

[right|thumb|340px|Περιοχή Καντό, [Ιαπωνία*]]
Το *'Καντό*' ( *Kantō-chihō'') είναι μία περιοχή στη νήσο Χονσού, το μεγαλύτερο νησί της Ιαπωνίας. Περιλαμβάνει τις επτά περιφέρειες Γκούμμα, Ιμπαράκι, Τοτσίγκι, Σαϊτάμα, Τόκυο, Τσίμπα, Καναγκάβα.

Πρόκειται για το πλέον ανεπτυγμένο, αστικοποιημένο και βιομηχανοποιημένο γεωγραφικό διαμέρισμα της Ιαπωνίας, με πληθυσμό 41.040.394 κατοίκους και πληθυσμιακή πυκνότητα 1.265,75 κατοίκους/τ.χλμ. (Μάρτιος 2006). Στο νότιο Καντό απλώνεται η Ευρύτερη Περιοχή του Τόκυο, με πόλεις όπως η Γιοκοχάμα, το Καβασάκι και η Σαϊταμα.

Κατηγορία:Γεωγραφία της Ιαπωνίας
Σερβικές βουλευτικές εκλογές 2007

Η Εθνοσυνέλευση της Σερβίας  (*Narodna skupština Republike Srbije*) αποτελείται από  250 μέλη, τα οποία εκλέγονται για τετραετή θητεία. Η Σερβία έχει πολυκομματικό σύστημα και επιτρέπεται η λειτουργία πολυάριθμων πολιτικών κομμάτων, εκ των οποίων κανένα κόμμα δεν έχει δυνατότητα να κυβερνήσει από μόνο του αλλά σχηματίζονται κυβερνήσεις συνασπισμού.

Οι βουλευτικές εκλογές του 2007 διεξήχθησαν στις 21 Ιανουαρίου του 2007. Σύμφωνα με τα αποτελέσματα, το εθνικιστικό Σερβικό Ριζοσπαστικό Κόμμα (SRS) έλαβε ποσοστό 28,7% (81 έδρες από τις 250 που αποτελείται η σερβική βουλή), το Δημοκρατικό Κόμμα (DS) του Τάντιτς 22.9% (62 έδρες), ο κεντροδεξιός συνασπισμός Δημοκρατικό Κόμμα Σερβίας-Νέα Σερβία (DSS-NS) του Βόισλαβ Κοστούνιτσα 16,7% (47 έδρες), το κόμμα G-17 του πρώην υπουργού Οικονομικών Μλάτζαν Ντίνκιτς 6,8% (19 έδρες), το Φιλελεύθερο Δημοκρατικό Κόμμα (LDP) του Τσέντομιρ Γιοβάνοβιτς 5,3% (15 έδρες), το Σοσιαλιστικό Κόμμα Σερβίας (SPS) με 5,9% (16 έδρες), τα κόμματα που εκπροσωπούν τις μειονότητες κατέκτησαν συνολικά 10 έδρες. 

## Βουλευτικές εκλογές 2007

## Δείτε επίσης
* Πολιτική της Σερβίας#Βουλευτικές εκλογές

## Παραπομπές


2007
Κατηγορία:Εκλογές του 2007
Μανουέλ Κίντας ντε Αλμέιντα

Ο **Μανουέλ Κίντας ντε Αλμέιντα** (*Manuel Quintas de Almeida*) ήταν στρατιωτικός του Σάο Τομέ και Πρίνσιπε. Ηγήθηκε πραξικοπήματος το 1995 και κυβέρνησε για λιγότερο από μία εβδομάδα στη νησιωτική χώρα, μέχρι την παράδοση της εξουσίας πάλι σε πολιτικούς, βάσει συμφωνίας.

## Βιογραφία
Γεννήθηκε στα 1957 και στη δεκαετία του ' 70 έγινε μέλος της νεολαίας του Κινήματος για την Απελευθέρωση του Σάο Τομέ και Πρίνσιπε (MLSTP). Ακολούθησε στρατιωτική καριέρα στην *Escola Comandante Benedito* στη Λουάντα της Αγκόλας το 1978. Στη συνέχεια έγινε μέλος της φρουράς του Προέδρου Μανουέλ Πίντο ντα Κόστα. 

Ως αξιωματικός του στρατού κατέλαβε την εξουσία με πραξικόπημα, στις 15 Αυγούστου του 1995. Ο Πρόεδρος Μιγκέλ Τροβοάντα ανατράπηκε, ωστόσο έπειτα από διαπραγματεύσεις, ο ντε Αλμέιντα συμφώνησε να παραδώσει την εξουσία, στις 21 Αυγούστου του ιδίου έτους.

Απεβίωσε από άγνωστους λόγους υγείας, στις 26 Δεκεμβρίου του 2006 στην Πορτογαλία.

## Παραπομπές


Αλμειντα
Αλμειντα
Κατηγορία:Πρόεδροι του Σάο Τομέ και Πρίνσιπε
Πρίνσιπε

Το **Πρίνσιπε** (Príncipe, ελλ. Πρίγκιπας)  είναι το μικρότερο από τα δύο νησιά που συναποτελούν το κράτος Σάο Τομέ και Πρίνσιπε στις δυτικές ακτές της Αφρικής. Η έκτασή του είναι  136 τετραγωνικά χιλιόμετρα και ο πληθυσμός του γύρω στις 5.000 κατοίκους. 

## Γεωγραφία
Το ψηλότερο σημείο του βρίσκεται στο νότο και είναι 948 μέτρα στην Κορυφή *Πίκο δε Πρίνσιπε*, σε μια περιοχή με πυκνά δάση, όπου βρίσκεται και το Εθνικό Πάρκο Όμπο. Το νησί αποτελεί ταυτόχρονα επαρχία και έναν από τους νομούς που λέγεται Παγκέ (Pagué). Εκτός από τα πορτογαλικά, στο νησί μιλούν και τη γλώσσα Πρίνσιπε ή τη  Λουνγκουγιέ με ελάχιστους χρήστες της Φόρρο.

Στο νησί βρίσκεται μόνο μία πόλη, η Σάντο Αντόνιο και αεροδρόμιο, με κωδικό PCP. Υπάρχουν επίσης πολλά μικρά χωριά, όπως η Μπέλα Βίστα, η Μπομπόμ, η Νέβες Φερέιρα, η Πασιέντσια, η Φουτούρο,η Πόντα Φόντε, η Ριμπέιρα Ίζε και άλλα.

Στο Πρίνσιπε υπάρχει ηφαίστειο ηλικίας 3 εκατομμυρίων ετών.  Το νησί Πρίγκιπας περιλαμβάνει και νησίδες, όπως Ιλιέου Μπομπ Μπομ, Ιλιέου Καρόσο, Τινιόσα Γκράντε και Τινιόσα Πεκένα.

## Αυτόνομη κυβέρνηση
Το νησί είναι αυτόνομο από τις 29 Απριλίου του 1995. Πρώτος επικεφαλής της περιφερειακής κυβέρνησης ανέλαβε ο Νταμιάο βαζ ντ'Αλμέιντα. Από τις 5 Οκτωβρίου του 2006 στο αξίωμα υπηρετεί ο Ζοζέ Κασάντρα.

## Ιστορικά στοιχεία
Το νησί Πρίνσιπε ήταν η τοποθεσία όπου αποδείχθηκε πειραματικά η θεωρία της σχετικότητας του Αλβέρτου Αϊνστάιν. Αυτό έγινε με την παρατήρηση μιας έκλειψης ηλίου από τον Άρθουρ Στάνλεϋ Έντινγκτον και την ερευνητική του ομάδα, το 1919.

## Παραπομπές


## Εξωτερικοί σύνδεσμοι

*  Χάρτης του νησιού 
* Αυτόνομη κυβέρνηση του Πρίνσιπε
* Νησιωτικό θέρετρο Bom Bom (Principe)  
* Πύλη

Κατηγορία:Γεωγραφία του Σάο Τομέ και Πρίνσιπε
Κατηγορία:Νησιά της Αφρικής
Αέρηδες

Η λέξη **Αέρηδες** μπορεί να αφορά τα:

*Αέρηδες (μνημείο) του πρώτου μισού του 1ου αιώνα π.Χ. στην Πλάκα
*Αέρηδες (συνοικία) η οποία βρίσκεται γύρω από το μνημείο.
Κίχυρος

Στην ελληνική μυθολογία με το όνομα **Κίχυρος** είναι γνωστά τα παρακάτω δύο διαφορετικά πρόσωπα:

# Πρίγκηπας της Χαονίας. Σε κάποιο του κυνήγι ο Κίχυρος σκότωσε την Ανθίππη, μία κοπέλα που βρισκόταν πίσω από κάποιο θάμνο. Το έγκλημα ήταν ακούσιο, γιατί ο Κίχυρος νόμισε ότι ήταν πάνθηρας. Μόλις κατάλαβε τι είχε κάνει, κυριεύθηκε από τόση απόγνωση και τρόμο, ώστε έπεσε από το άλογό του και σκοτώθηκε.
# Ηπειρώτης ήρωας από τον οποίο η αρχαία πόλη Εφύρα της Ηπείρου ονομαζόταν παλαιότερα Κίχυρος ή Κιχυρώ.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κιχυρος
Κλείνις

Στην ελληνική μυθολογία ο **Κλείνις** ήταν ένας Βαβυλώνιος ερωμένος της Αρτέμιδας και του Απόλλωνα.

Ο Κλείνις ήταν ευσεβής και πλούσιος άνθρωπος. Νόμιμη σύζυγός του ήταν η Άρπη, με την οποία είχε τρεις γιους, τον Λύκιο, τον Ορτύγιο και τον `Αρπασο, και μία κόρη, την Αρτεμίχη. Ο Κλείνις συνόδευε συχνά τον Απόλλωνα στη χώρα των Υπερβορείων, όπου έβλεπε να θυσιάζουν όνους στον θεό. Θέλησε να κάνει το ίδιο στη Βαβυλώνα, αλλά ο Απόλλων του το απαγόρευσε με την απειλή θανάτου και του συνέστησε να τηρήσει τα πατροπαράδοτα σφάγια στις θυσίες, δηλαδή πρόβατα, βόδια και γίδια. Παρόλα αυτά, οι δύο από τους γιους του Κλείνιδα, ο Λύκιος και ο Άρπασος, δεν υπάκουσαν στον Απόλλωνα: πήραν έναν όνο και ετοιμάζονταν να τον οδηγήσουν στον βωμό, όταν αιφνιδίως ο Απόλλων ενέβαλε μανία στο ζώο, το οποίο όρμησε στους δυο νέους και τους έφαγε! Το ίδιο έπαθαν και οι γονείς τους όταν, ειδοποιημένοι από τις φωνές τους, έτρεξαν να βοηθήσουν. Ωστόσο στη συνέχεια τόσο ο Απόλλων όσο και οι άλλοι θεοί λυπήθηκαν την οικογένεια και τους μεταμόρφωσαν όλους σε πτηνά.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλεινις

Κατηγορία:Μύθοι της ελληνικής μυθολογίας
Όνος

Με τον όρο **όνος** μπορεί να αναφέρονται:

* ο γάιδαρος ή γαϊδούρι, το εξημερωμένο θηλαστικό του γένους άλογο, το οποίο οι άνθρωποι χρησιμοποιούσαν παλαιότερα για μεταφορικό μέσο, που φημίζεται για την υπομονή του 
* το επίνητρον, ημικυλινδρικό σκεύος της αρχαιότητας το οποίο τοποθετούσαν οι γυναίκες στον μηρό, και το οποίο κάλυπτε και το γόνατο, για να ξάνουν το γνεσμένο ήδη μαλλί, χωρίς να λερώνουν τα ρούχα τους.
Κλεισιδίκη

Στην ελληνική μυθολογία η **Κλεισιδίκη** ήταν μία από τις 4 θυγατέρες του Κελεού, βασιλιά της Ελευσίνας. Αδέλφια της Κλεισιδίκης, παιδιά του Κελεού και της συζύγου του Μετανείρας, ήταν οι Καλλιδίκη, Καλλιθόη, Δημώ, Δημοφώντας και Τριπτόλεμος. Η οικογένεια υποδέχθηκε την περιπλανώμενη θεά Δήμητρα και τη φιλοξένησε στο σπίτι τους.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κλεισιδικη
Κλεισιθήρα

Στην ελληνική μυθολογία η **Κλεισιθήρα** ή **Κλεισιθύρα** ήταν θυγατέρα του Ιδομενέα, βασιλιά της Κρήτης. Μητέρα της Κλεισιθήρας ήταν η Μήδα. Ο Ιδομενέας είχε μνηστεύσει την κόρη του με τον θετό του γιο, τον Λεύκο, τέκνο του Τάλω. Ο Λεύκος όμως, τον καιρό που ο Ιδομενέας απουσίαζε στην Τροία, σκότωσε την Κλεισιθήρα και τη Μήδα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969


Κλεισιθηρα
Κλείτη

Στην ελληνική μυθολογία με το όνομα **Κλείτη** είναι γνωστά τα παρακάτω πρόσωπα:

# Θυγατέρα του μάντη Μέροπα, βασιλιά της Περκώτης. Αδέλφια της Κλείτης ήταν οι Άδρηστος, Άμφιος και (κατά τη *[[Βιβλιοθήκη Απολλοδώρου]]*) η Αρίσβη. Η Κλείτη παντρεύτηκε τον Κύζικο, βασιλιά των Δολιόνων που σκοτώθηκε ακούσια από τον Ιάσονα. Μετά τον θάνατο του συζύγου της, η Κλείτη αυτοκτόνησε (κρεμάστηκε) από τη λύπη της. Κατά την παράδοση, τα δάκρυα των Νυμφών που θρηνούσαν την Κλείτη σχημάτισαν την ομώνυμη πηγή, τα νερά της οποίας χύνονταν στον Ελλήσποντο.
# Αμαζόνα, μία από τις 12 ακολούθους της βασίλισσας Πενθεσιλείας. Κάποτε το πλοίο που τη μετέφερε βγήκε από τη ρότα του και πήγε στην Ιταλία, όπου η Κλείτη ίδρυσε ομώνυμη πόλη.

## Δείτε επίσης
# με το όνομα Κλειτή (τονισμός στη λήγουσα), μυθολογική κόρη του Δαναού, μία από τις Δαναΐδες, παντρεύτηκε τον γιο του Αιγύπτου Κλειτό και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Αναφορές


Κλειτη

Κατηγορία:Αμαζόνες
Διαχωρίσιμος μετρικός χώρος

Στην τοπολογία και άλλες σχετικές περιοχές στα μαθηματικά, ένας τοπολογικός χώρος καλείται **διαχωρίσιμος** (separable), αν περιέχει ένα αριθμήσιμο πυκνό σύνολο δηλαδή, ένα σύνολο με αριθμήσιμο πλήθος στοιχείων, του οποίου η κλειστότητα είναι ολόκληρος ο χώρος. Αυτή η συνθήκη είναι τυπική για χώρους που συναντώνται στην κλασσική ανάλυση και γεωμετρία. Με τον ίδιο τρόπο που κάθε πραγματικός αριθμός μπορεί να προσεγγιστεί με οσηδήποτε ακρίβεια από ρητούς αριθμούς, ένας διαχωρίσιμος χώρος περιέχει ένα αριθμήσιμο υποσύνολο του οποίου τα στοιχεία μπορούν να προσεγγιστούν, με την έννοια του ορίου.

Οι διαχωρίσιμοι χώροι είναι τοπολογικοί χώροι με ορισμένους περιορισμούς στο μέγεθός τους. Η ιδιότητα της διαχωρισιμότητας αναφέρεται συχνά ως ένα από τα αξιώματα της αριθμησιμότητας. Από την σκοπιά της αξιωματικής θεμελίωσης, η διαχωρισιμότητα ήταν μάλλον υποεκτιμημένη την περίοδο 1940 έως 1960 — όπου προηγουμένως ήταν έννοια βασική στην περιγραφική συνολοθεωρία. Αργότερα τα πράγματα άλλαξαν και συχνά τα συγγράμματα επίλεγαν να εισάγουν την διαχωρισιμότητα, αποδεικνύοντας λιγότερα γενικά θεωρήματα (Αυτή η στάση υιοθετήθηκε, για παράδειγμα, από τον Ζαν Ντιεντονέ, γαλ. Jean Dieudonné). 

Η διαχωρισιμότητα είναι σημαντική έννοια στην αριθμητική ανάλυση και στα κατασκευαστικά μαθηματικά, εφόσον πολλά θεωρήματα στους μετρικούς χώρους έχουν κατασκευαστικές αποδείξεις μόνο για διαχωρίσιμους χώρους. Τέτοιες κατασκευαστικές αποδείξεις μπορούν να μετατραπούν σε αλγορίθμους για χρήση στην αριθμητική ανάλυση, και μάλιστα είναι και το μοναδικό είδος αποδείξεων που είναι αποδεκτό στην κατασκευαστική ανάλυση. Ένα διάσημο παράδειγμα τέτοιου θεωρήματος είναι το θεώρημα Χαν-Μπάναχ.

Κατηγορία:Τοπολογικοί χώροι
Κατηγορία:Γενική τοπολογία
Κατηγορία:Αριθμητική ανάλυση
Ε.Α.Κ. Βόλου

Το **Εθνικό Αθλητικό Κέντρο Βόλου** είναι ένα συγκρότημα αθλητικών γηπέδων το οποίο βρίσκεται στη Νέα Δημητριάδα Βόλου. Κτίστηκε το 1962 και απετέλεσε ολυμπιακό προπονητήριο κατά τους Ολυμπιακούς Αγώνες του 2004 και κατά τους Πανευρωπαϊκούς Αγώνες Γυμναστικής το 2007.

Στο Ε.Α.Κ. Βόλου προβλεπόταν η πραγματοποίηση αρκετών αγωνισμάτων κατά τη διάρκεια των Μεσογειακών Αγώνων του 2013, προτού, τελικώς, η διοργάνωση ανατεθεί στην Μερσίνη της Τουρκίας.

Το 2015, μετονομάστηκε σε **Εθνικό Αθλητικό Κέντρο Βόλου «Τάκης Συνετόπουλος»** προς τιμήν του παλιού παίχτη του Ολυμπιακού Βόλου, Τάκη Συνετόπουλου.

## Αθλητικές εγκαταστάσεις

### Γήπεδο ποδοσφαίρου
Εχει χωρητικότητα 9.000 θεατές. Το ρεκόρ προσέλευσης που έχει σημειωθεί είναι 17.200 θεατές, ωστόσο η χωρητικότητά του μειώθηκε, με την προσθήκη πλαστικών θέσεων αλλά και λόγω ακαταλληλότητος του νοτίου πετάλου. Βελτιώσεις έγιναν στις αρχές τις δεκαετίας του 1980 με την επέκταση της ανατολικής κερκίδας, το 1990 με την επέκταση της κερκίδας προς Γορίτσα μεριά, το 2004 λόγω των Ολυμπιακών Αγώνων και το 2005 με την τοποθέτηση πλαστικών καθισμάτων. 

Η πλήρης ανακατασκευή αυτού του σταδίου προγραμματίστηκε να αρχίσει το καλοκαίρι του 2014. Ωστόσο, λόγω των οικονομικών προβλημάτων του συλλόγου η ανακατασκευή δεν ξεκίνησε ποτέ, αλλά έχουν ήδη πραγματοποιηθεί κάποιες βελτιώσεις. Αποτελεί την έδρα του Ολυμπιακού Βόλου, αλλά τις περιόδους 1965–66 και 1985–86 το χρησιμοποιούσε και η Νίκη Βόλου. Επίσης το στάδιο περιέχει τα γραφεία της ομάδος, αίθουσα VIP, κυλικείο, καφετέρια, και διάφορες αίθουσες υπηρεσιών. Από το Σεπτέμβριο του 2023 το χρησιμοποιεί ο Ολυμπιακός Βόλου για επίσημους αγώνες μετά από 5 σχεδόν χρόνια.

### Κλειστό Γυμναστήριο
Έχει χωρητικότητα 700 θεατές και αποτελεί έδρα του Ολυμπιακού Βόλου και διαφόρων τοπικών ομάδων όπως η Ανάληψη Βόλου.

### Ανοιχτό και κλειστό κολυμβητήριο
Έχουν χωρητικότητα 1.000 και 300 θεατές αντίστοιχα. Αποτελούν έδρα των ναυταθλητικών σωματείων του Βόλου Ν.Ο.Β.Α., Ο.Υ.Κ.Β. και Ολυμπιακός Βόλου.

### Άλλα
Υπάρχουν ακόμα γήπεδα αντισφαίρισης και σκοπευτήριο.

## Παραπομπές

Βολου ΕΑΚ
Βολου ΕΑΚ
Κατηγορία:Στάδια πολλαπλών χρήσεων στην Ελλάδα
ΕΑΚ
Κατηγορία:Ολυμπιακός Βόλου
Αθλητικο Κεντρο
Όρος

Η λέξη **όρος** μπορεί να αναφέρεται σε ένα από τα ακόλουθα.

## Θετικές Επιστήμες
* Το βουνό, γεωλογικός σχηματισμός.
* Ο Όρος (μαθηματικά), τυπική έκφραση στη λογική και τα μαθηματικά.
* Ο Όρων τετράς (Λογική).
* Ο Όρος (μυθολογία), πρόσωπο της Ελληνικής Μυθολογίας.

## Ανθρωπιστικές επιστήμες
* Ο Όρος (νομική), με διάφορες διακρίσεις.
* Ο Όρος (διπλωματία), (περί συνθηκών).

## Γεωγραφικοί προσδιορισμοί
* Το βουνό, στην περιγραφή φυσικής γεωγραφίας, χαρτογραφίας, τοπογραφίας.
* Το Όρος (Αίγινα), η ψηλότερη κορυφή της Αίγινας.
* Το Όρος των Ελαιών, βιβλική τοποθεσία.
* Το Όρος των Γιγάντων, μεγάλη οροσειρά της Γερμανίας.
* Ο Όρος κήπου Μουσών (αρχαίο ορόσημο Αθήνας).
* Ο Όρος Ρεθύμνου, χωριό Ρεθύμνης.

Κατηγορία:Αποσαφηνίσεις ονομάτων
Φαμπρίσιο Κολοτσίνι

Ο **Φαμπρίσιο Κολοτσίνι** (Fabricio Coloccini) είναι Αργεντίνος ποδοσφαιριστής που αγωνίζεται στην άμυνα. Ανήκει στο έμψυχο δυναμικό της Νιούκαστλ.

## Βιογραφικό
Ο Κολοτσίνι γεννήθηκε στις 22 Ιανουαρίου του 1982 στην πόλη Κόρδοβα της Αργεντινής και ξεκίνησε την καριέρα του από τις ακαδημίες της Αρχεντίνος Τζούνιορς, αλλά πραγματοποίησε το ντεμπούτο του ως επαγγελματίας το 1998 με τη φανέλα της Μπόκα.

Το 1999 μετεγγράφεται στη ΑΚ Μίλαν και την επόμενη χρονιά παραχωρείται δανεικός στη Σαν Λορένσο, όπου παρά τη μικρή του ηλικία γίνεται βασικό στέλεχος της ομάδας που κατακτά το Πρωτάθλημα Κλαουσούρα του 2001. Ακολουθούν αλλεπάλληλοι ετήσιοι δανεισμοί στην Αλαβές, την Ατλέτικο Μαδρίτης και τη Βιγιαρρεάλ.

Τελικά, αφού έχει καταφέρει να αγωνιστεί μία μόλις φορά με τη Μίλαν στο Καμπιονάτο, παραχωρείται τον Ιανουάριο του 2005 στη Ντεπορτίβο Λα Κορούνια. Εκεί παρέμεινε έως το 2008, όταν αποκτήθηκε απο την αγγλική Νιούκαστλ.

Με την Εθνική Αργεντινής ο Κολοτσίνι μετρά 32 συμμετοχές κι έχει σημειώσει 1 γκολ.

## Καριέρα
*(στοιχεία έως 26/09/09)*

## Τίτλοι

* **[[Πρωτάθλημα ποδοσφαίρου Αργεντινής|Πρωταθλητής Αργεντινής]] (3)**
: Απερτούρα 1998, Κλαουσούρα 1999, Κλαουσούρα 2001

* **[[Παγκόσμιο Κύπελλο ποδοσφαίρου κάτω των 20 ετών|Παγκόσμιο Πρωτάθλημα Νέων]] (1)**
: 2001

* **[[Ολυμπιονίκης]] (1)**
: Αθήνα 2004, χρυσό μετάλλιο

Κατηγορία:Αργεντινοί ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ατλέτικο Μαδρίτης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Πολιτογραφημένοι πολίτες της Ιταλίας
Γκιλιέρμε Ποσέρ ντα Κόστα

Ο **Γκιλιέρμε Ποσέρ ντα Κόστα** (Guilherme Posser da Costa) είναι πολιτικός, ο οποίος χρημάτισε πρωθυπουργός στο Σάο Τομέ και Πρίνσιπε από το 1999 ως το 2001.

## Βιογραφία
Γεννήθηκε το 1953.  Εξελέγη πρόεδρος του Κινήματος για την Απελευθέρωση του Σάο Τομέ και Πρίνσιπε- Σοσιαλδημοκρατικού Κόμματος (MLSTP-PSD) στις 27 Φεβρουαρίου του 2005. Διαδέχθηκε στην ηγεσία του κόμματος τον άλλοτε Πρόεδρο, [Μανουέλ Πίντο ντα Κόστα.

Προηγουμένως, ο Ποσέρ ντα Κόστα υπηρέτησε στο αξίωμα του υπουργού Εξωτερικών επί τρεις διαφορετικές θητείες: το 1987-1988, 1990-1991 και 1994-1996. Έγινε πρωθυπουργός του Σάο Τομέ και Πρίνσιπε στις 5 Ιανουαρίου του 1999. Διατηρήθηκε στο αξίωμα ως τις 26 Σεπτεμβρίου του 2001.

Στις αρχές Νοεμβρίου του 2004 ο Ποσέρ ντα Κόστα φέρεται να προκάλεσε καταστροφές στα Γραφεία του Γενικού Εισαγγελέα Αντελίνο Περέιρα σε επίθεση. Ο Περέιρα απέδωσε την επίθεση σε έρευνα αναφορικά με τη διασπάθιση χρημάτων προερχόμενων από αρωγή και διέταξε τη σύλληψη του Ποσέρ ντα Κόστα Εξαιτίας των καταγγελιών, ο Ποσέρ ντα Κόστα παραιτήθηκε από βουλευτής, λίγο πριν αρθεί η ασυλία του, στις 15 Φεβρουαρίου του 2005. Καταδικάστηκε σε φυλάκιση δύο ετών με αναστολή, στις 18 Μαρτίου του 2005 για επίθεση και "παρενόχληση δημοσίας αρχής", ενώ επίσης υποχρεώθηκε να καταβάλει αποζημίωση. Ο ίδιος ο Ποσέρ ντα Κόστα δήλωσε ότι ήταν παρών στην επίθεση αλλά όχι ο δράστης και αρνήθηκε τις κατηγορίες.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Σάο Τομέ και Πρίνσιπε
Τορίι

[right|thumb|340px|Τορίι του [Ιερού Μέιτζι
, Τόκυο*]]
*'Τορίι''' () ονομάζεται η παραδοσιακή ιαπωνική πύλη που συναντούμε στην είσοδο ενός σιντοϊστικού ιερού. Κατασκευάζεται από ξύλο, πέτρα ή χάλυβα και έχει αδρό σχήμα Π, ενώ συχνά βάφεται σε χρώμα πορτοκαλοκόκκινο.

Το τορίι σηματοδοτεί τη μετάβαση από το κοινό και μιαρό (έξω κόσμος) στο ιερό (τόπος κατοικίας της θεότητας). Το πέρασμα κάτω από το τορίι, καθώς και το πλύσιμο των χεριών και του στόματος με νερό, θεωρείται απαραίτητη πράξη εξαγνισμού για τον προσερχόμενο στο ιερό για προσευχή.

Κατηγορία:Αρχιτεκτονική στην Ιαπωνία
Κατηγορία:Πύλες (αρχιτεκτονική)
Κατηγορία:Σιντοϊστικά ιερά στην Ιαπωνία
Μαρία Νέβες

Η **Μαρία ντας Νέβες** (Maria das Neves Ceita Baptista de Sousa) είναι πολιτικός, πρωθυπουργός του Σάο Τομέ και Πρίνσιπε και η πρώτη γυναίκα που υπηρέτησε στο αξίωμα αυτό στην ιστορία της αφρικανικής χώρας, από το 2002 ως το 2004 με μικρή περίοδο διακοπής. Είναι μέλος του Κινήματος για την Απελευθέρωση του Σάο Τομέ και Πρίνσιπε- Σοσιαλδημοκρατικού Κόμματος (MLSTP-PSD).

## Βιογραφία
### Πρώτα χρόνια και πρώιμη πολιτική καριέρα
Γεννήθηκε το 1958 και προτού ανέλθει στο πρωθυπουργικό αξίωμα, είχε υπηρετήσει ως υπάλληλος στο Υπουργείο Οικονομικών και στην Αφρικανική Αναπτυξιακή Τράπεζα. Χρημάτισε υπουργός Οικονομικών (1999-2001) και στη συνέχεια, Βιομηχανίας, Εμπορίου και Τουρισμού (2002).

### Πρωθυπουργία
Στις 3 Οκτωβρίου του 2002 διορίστηκε πρωθυπουργός από τον πρόεδρο Φραντίκε ντε Μενέζες, έπειτα από την κατάρρευση του τρικομματικού συνασπισμού του Γκαμπριέλ Κόστα (κυβέρνηση εθνικής ενότητας) λόγω διαμαρτυριών από τους κύκλους του στρατού για τις πρόσφατες κρίσεις.

Η θητεία της διακόπηκε από τη σύλληψή και ανατροπή της από το στρατό σε πραξικόπημα στις 16 Ιουλίου του 2003. Τότε νοσηλεύτηκε με ελαφριά καρδιακή προσβολή. Την ίδια περίοδο αρκετά άλλα κυβερνητικά στελέχη τέθηκαν υπό κράτηση. Η δημοκρατικά εκλεγμένη κυβέρνηση αποκαταστάθηκε μία εβδομάδα αργότερα.

Η Μαρία ντας Νέβες παραιτήθηκε την 1η Αυγούστου του 2003, ωστόσο τρεις μέρες μετά ο Μενέζες την επανέφερε την εμπιστοσύνη του σε αυτήν. Έτσι, διατηρήθηκε στο αξίωμά της και κατά την ορκωμοσία νέου υπουργικού συμβουλίου, στις 9 Αυγούστου του 2003.

Απολύθηκε από τον πρόεδρο Μενέζες στις 15 Σεπτεμβρίου του 2004, έπειτα από καταγγελίες για διαφθορά, που οδήγησαν την κυβέρνησή της σε παραίτηση. Εκτός από την πρωθυπουργό κατηγορήθηκαν και άλλα μέλη της κυβέρνησης. Ο πρόεδρος Μενέζες ζήτησε από το κόμμα της να εκλέξει νέο πρωθυπουργό. Η Νέβες αρνήθηκε τις καταγγελίες για διαφθορά. Έπειτα από τρεις ημέρες, ορκίστηκε και ανέλαβε καθήκοντα νέα κυβέρνηση, με πρωθυπουργό τον Νταμιάο Βαζ ντ'Αλμέιντα. Μετά το τέλος της πρωθυπουργίας της συνέχισε να ασχολείται με την πολιτική. Το 2011 κατήλθε υποψήφια στις προεδρικές εκλογές και στον πρώτο γύρο έλαβε 4%. 

## Παραπομπές


Νεβες
Κατηγορία:Γυναίκες Πρωθυπουργοί
Νταμιάο Βαζ ντ'Αλμέιντα

Ο **Νταμιάο βαζ ντ' Αλμέιντα** (Damião Vaz d'Almeida) είναι πολιτικός από το Σάο Τομέ και Πρίνσιπε, που χρημάτισε πρωθυπουργός της αφρικανικής χώρας. Επίσης, είναι αντιπρόεδρος του κόμματος Κίνημα για την Απελευθέρωση του Σάο Τομέ και Πρίνσιπε- Σοσιαλδημοκρατικό Κόμμα (MLSTP-PSD). 

## Βιογραφία και πολιτική καριέρα
Γεννήθηκε στις 28 Απριλίου του 1951 και κατάγεται από το νησί Πρίνσιπε, όπου αναρριχήθηκε σε σειρά αξιωμάτων σε τοπικό επίπεδο. Στις 29 Απριλίου του 1995 ανέλαβε πρώτος επικεφαλής της περιφερειακής κυβέρνησης του Πρίνσιπε, αξίωμα στο οποίο διατηρήθηκε ως τις 12 Απριλίου του 2002. Νωρίτερα διετέλεσε πρόεδρος της Συνέλευσης το νομού Παγκέ.

### Πρωθυπουργία
Έγινε πρωθυπουργός στις 18 Σεπτεμβρίου του 2004 όταν τον εξέλεξε το κόμμα του και επιβεβαίωσε το διορισμό του ο πρόεδρος Φραντίκε ντε Μενέζες. Τρεις ημέρες πριν είχε αποπεμφθεί η πρωθυπουργός Μαρία ντας Νέβες και η κυβέρνησή της. Νωρίτερα, ο ντ' Αλμέιντα υπηρέτησε στο Υπουργείο Εργασίας, Απασχόλησης και Αλληλεγγύης, επί κυβερνήσεων Γκαμπριέλ Κόστα και της προκατόχου του, Μαρίας ντας Νέβες.

Η κυβέρνηση του ντ' Αλμέιντα αποτελούνταν από πρόσωπα τόσο του MLSTP-PSD αλλά και του κόμματος ADI. 

Παραιτήθηκε στον πρόεδρο στις 2 Ιουνίου 2005, λέγοντας ότι οι εργασιακές τους σχέσεις είχαν έλθει σε τέτοιο βαθμό επιδείνωσης, ώστε δεν μπορούσαν πλέον να εργαστούν μαζί. Οι δυο τους είχαν διαφωνήσει ανάμεσα στα άλλα στον τρόπο με τον οποίο θα χειρίζονταν την απεργία των δημοσίων υπαλλήλων. Έξι μέρες μετά την παραίτηση της κυβέρνησης, ορκίστηκε νέα, με πρωθυπουργό τη Μαρία ντο Κάρμο Σιλβέιρα.

## Παραπομπές


Αλμειντα
Νότια Ασία

Η **Νότια Ασία** είναι όρος που χρησιμοποιείται για να αντιπροσωπεύει τη νότια περιοχή της ασιατικής ηπείρου, η οποία περιλαμβάνει τις χώρες του υποιμαλαϊκού Νοτιοασιατικού Συνδέσμου Περιφερειακής Συνεργασίας ενώ για ορισμένες αρχές περιλαμβάνει τις παρακείμενες χώρες στα δυτικά και ανατολικά. Τοπογραφικά κυριαρχείται από την Ινδική πλάκα, ενώ το υψόμετρο αυξάνεται απότομα από το Νεπάλ και τα βόρεια τμήματα της Ινδίας που βρίσκονται νότια των Ιμαλαΐων και του Χίντου Κους. Η Νότια Ασία οριοθετείται στο νότο από τον Ινδικό Ωκεανό και από τη Δυτική Ασία, την Κεντρική Ασία, την Ανατολική Ασία και τη Νοτιοανατολική Ασία στη στεριά.

Τα σημερινά εδάφη του Αφγανιστάν, του Μπανγκλαντές, του Μπουτάν, των Μαλδίβων, του Νεπάλ, της Ινδίας, του Πακιστάν και της Σρι Λάνκα σχηματίζουν τη Νότια Ασία. Ο Νοτιοασιατικός Σύνδεσμος Περιφερειακής Συνεργασίας είναι οργανισμός οικονομικής συνεργασίας στην περιοχή που ιδρύθηκε το 1985 και περιλαμβάνει τα οκτώ κράτη που απαρτίζουν τη Νότια Ασία.

Η Νότια Ασία καλύπτει περίπου 5,2 εκατομμύρια τ.χλμ., ήτοι 11,71% της Ασίας ή 3,5% της παγκόσμιας έκτασης στεριάς. Ο πληθυσμός της Νότιας Ασίας είναι 1.972.488.000 (2024) άτομα ή περίπου το ένα τέταρτο του παγκόσμιου πληθυσμού, γεγονός που την καθιστά τόσο την πιο πολυπληθέστερη όσο και την πιο πυκνοκατοικημένη γεωγραφική περιοχή στον κόσμο. Συνολικά, αντιπροσωπεύει περίπου το 41,0% του πληθυσμού της Ασίας, το 24,2% του παγκόσμιου πληθυσμού και φιλοξενεί μια τεράστια ποικιλία λαών και ομιλούνται εκατοντάδες γλώσσες.

Τρεις χώρες, η Ινδία, το Πακιστάν και το Μπανγκλαντές, είναι μεταξύ των 10 πιο πολυπληθέστερων κρατών του κόσμου.

Το 2010, η Νότια Ασία είχε τον μεγαλύτερο πληθυσμό Ινδουιστών, Τζαϊνιστών και Σιχιστών. Έχει επίσης τον μεγαλύτερο πληθυσμό μουσουλμάνων στην περιοχή Ασίας-Ειρηνικού, καθώς και πάνω από 35 εκατομμύρια χριστιανούς και 25 εκατομμύρια βουδιστές.

## Δημογραφικά στοιχεία

## Παραπομπές


Κατηγορία:Ασία
Ανδρόνικος ο Κυρρήστης

Ο **Ανδρόνικος ο Κυρρήστης** ή **Κύρρηστος** ήταν αρχαίος Έλληνας μηχανικός, αστρονόμος και αρχιτέκτονας.

## Βιογραφία
Καταγόταν από την Κύρρο της Μακεδονίας και άκμασε περί το τέλος του 2ου αιώνα π.Χ. Ήταν γιος του Ερμεία. Τον αναφέρουν ο Παυσανίας, ο Βιτρούβιος και ο Ουάρρων.

Ο Ανδρόνικος ο Κυρρήστης φέρεται να κατασκεύασε από λευκό μάρμαρο ηλιακό ωρολόγιο, το οποίο βρέθηκε στη Τήνο και φυλάσσεται σήμερα στο μουσείο της πόλης. Από την κατασκευή εκείνη απέκτησε μεγάλη φήμη, με αποτέλεσμα να κληθεί στην Αθήνα όπου κατασκεύασε τον γνωστό μετεωρολογικό και ωρομετρικό σταθμό, σήμερα μνημείο, το «**[[Αέρηδες (μνημείο)|Ωρολόγιο του Κυρρήστου]]**», γνωστό και ως Πύργος των Ανέμων, κατά τον Βιτρούβιο, ή Αέρηδες κατά τους νεότερους Αθηναίους.

Εκτός των παραπάνω, ο Ανδρόνικος κατασκεύασε **ουράνιες σφαίρες** και διάφορα **αστρονομικά όργανα**. Υπήρξε δε και εφευρέτης παραλλαγών αλλά και βελτιώσεων άλλων προηγουμένων σχετικών εφευρέσεων.

## Πηγές
*Κ. Γεωργακόπουλος *Αρχαίοι Έλληνες επιστήμονες* σ.53

## Παραπομπές


Κατηγορία:Αρχαίοι Έλληνες μηχανικοί
Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες αρχιτέκτονες
Κατηγορία:Ελληνιστική περίοδος
Μεγάλη Μουσική Βιβλιοθήκη της Ελλάδος «Λίλιαν Βουδούρη»

Η **Μεγάλη Μουσική Βιβλιοθήκη της Ελλάδος «Λίλιαν Βουδούρη»** είναι βιβλιοθήκη αφιερωμένη στη μουσική, αλλά και στις άλλες καλές τέχνες, στην Αθήνα. Η ιδέα δημιουργίας της ανήκε στο Συλλόγο «Οι Φίλοι της Μουσικής»*.* Η χρηματοδότηση της δημιουργίας του διατέθηκε από το κληροδότημα του Σιατιστινού ευεργέτη Άρη Βουδούρη προς τιμήν της συζύγου του Λίλιαν. Η βιβλιοθήκη εγκαινιάστηκε τον Φεβρουάριο του 1997 και έκτοτε αποτελεί σημαντικό κέντρο μελέτης της μουσικής. Στεγάζεται στους χώρους του Μεγάρου Μουσικής Αθηνών.

## Συλλογές
### Μουσικές συλλογές
Το υλικό της βιβλιοθήκης επικεντρώνεται στη δυτική μουσική, καλύπτει όμως και την αρχαία, τη βυζαντινή, την παραδοσιακή και την έντεχνη ελληνική μουσική. Η συλλογή ολοκληρώνεται με υλικό γύρω από την παραδοσιακή μουσική διαφόρων πολιτισμών ανά τον κόσμο και την τζαζ, ενώ αξιόλογες είναι και οι συλλογές για την αρχαία ελληνική τέχνη, το θέατρο, τον χορό, τη λογοτεχνία, τη φιλοσοφία και τις καλές τέχνες. Η συλλογή, επίσης, περιλαμβάνει έντυπα βιβλία και παρτιτούρες, ηχογραφήσεις, μικροφίλμ, μικροφίς, περιοδικά, προγράμματα συναυλιών, CD-ROM, βάσεις δεδομένων, ηλεκτρονικών βιβλίων κ.ά.

### Αρχείο Ελληνικής Μουσικής
Το Αρχείο Ελληνικής Μουσικής δημιουργήθηκε για να καλύψει την ανάγκη ύπαρξης ενός φορέα ειδικού στη συγκέντρωση, επεξεργασία και τεκμηρίωση κάθε είδους υλικού σχετικού με την ελληνική μουσική, με απώτερο σκοπό να αποτελέσει το κέντρο για τη διάσωση, διαφύλαξη και μελέτη της ελληνικής μουσικής. Η συλλογή περιλαμβάνει σπάνια ντοκουμέντα, χειρόγραφα και αρχεία, σύγχρονες και παλαιές εκδόσεις σχετικές με την αρχαία, βυζαντινή, παραδοσιακή και έντεχνη ελληνική μουσική. Πολύτιμο τμήμα του Αρχείου Ελληνικής Μουσικής είναι οι Ειδικές Συλλογές και τα Αρχεία Ελλήνων Συνθετών και καλλιτεχνών.

## Προγράμματα ψηφιοποίησης
Η Μεγάλη Μουσική Βιβλιοθήκη «Λίλιαν Βουδούρη» έχει ψηφιοποιήσει 300.000 τεκμήρια από το Αρχείο Ελληνικής Μουσικής και πιο συγκεκριμένα πολύτιμα χειρόγραφα ελλήνων συνθετών.

## Εγκαταστάσεις
Το κτίριο χωρίζεται σε τέσσερα επίπεδα ενώ τα Αναγνωστήρια, έκτασης 940 τ.μ., καταλαμβάνουν δύο επίπεδα όπου μπορούν να φιλοξενηθούν τουλάχιστον 100 αναγνώστες.

## Παραπομπές


## Πηγές
*
*
*Χαρκιολάκης, Α., Κρίκη Ε. (2008) *«Ο ρόλος της Μεγάλης Μουσικής Βιβλιοθήκης της Ελλάδος "Λίλιαν Βουδούρη" στην εκπαιδευτική διαδικασία»*, Μουσική στην πρώτη βαθμίδα 4:2007
*Χριστιανόπουλος, Ν. (2008) *Μουσική Βιβλιοθήκη "Λίλιαν Βουδούρη"*. Διαβάζω τεύχος 481: σ. 136-38

## Εξωτερικοί σύνδεσμοι
*
*Επίσημη ιστοσελίδα
*Σύλλογος Οι Φίλοι της Μουσικής
*Μέγαρο Μουσικής Αθηνών

Κατηγορία:Βιβλιοθήκες στην Αθήνα
Καμιά Πατρίδα για τους Μελλοθάνατους

Το ***Καμιά Πατρίδα για τους Μελλοθάνατους*** (αγγλ.:***No Country for Old Men***) είναι αστυνομικό θρίλερ του 2007, το οποίο διασκευάστηκε για το κινηματογράφο και σκηνοθετήθηκε από τους αδερφούς Τζόελ και Ήθαν Κοέν, με πρωταγωνιστές τους Τόμι Λι Τζόουνς, Τζος Μπρόλιν και Χαβιέρ Μπαρδέμ. Διασκευασμένο από το ομώνυμο μυθιστόρημα του Κόρμακ ΜακΚάρθυ, το *Καμιά Πατρίδα για τους Μελλοθάνατους,* διηγείται την ιστορία μιας αποτυχημένης συναλλαγής ναρκωτικών και του επακόλουθου δραματικού παιχνιδιού της γάτας με το ποντίκι, καθώς τρεις άντρες διασχίζουν επανειλημμένα ο ένας το μονοπάτι του άλλου στις ερήμους του δυτικού Τέξας της δεκαετίας του 80. Η ταινία εξετάζει τη μοίρα και τις συγκυρίες, στοιχεία που είχαν εξερευνήσει και παλαιότερα οι αδερφοί Κοέν στις ταινίες ''Μόνο Αίμα'' και *[[Fargo]]*.

Η ταινία επαινέθηκε από τους κριτικούς. Ο Ρότζερ Ίμπερτ της εφημερίδας Chicago Sun-Times, την αποκάλεσε "την καλύτερη ταινία που έχουν κάνει οι αδερφοί Κοέν". Δημοσιογράφος της Γκάρντιαν είπε ότι η ταινία αποδεικνύει "πως λίγοι εν ζωή σκηνοθέτες μπορούν να φτάσουν τις τεχνικές ικανότητες των Κοέν και την αίσθηση που έχουν για ένα, βασισμένο στα τοπία, κλασσικισμό της Δύσης, ο οποίος θυμίζει Άντονυ Μαν και Σαμ Πέκινπα."  Η ταινία τιμήθηκε με πολυάριθμα βραβεία, συγκεντρώνοντας τρία βραβεία της Βρετανικής Ακαδημίας Κινηματογράφου, δύο Χρυσές Σφαίρες και τέσσερα Όσκαρ, ανάμεσα στα οποία Καλύτερης Ταινίας, Καλύτερης Σκηνοθεσίας και Καλύτερου Προσαρμοσμένου Σεναρίου.

Το 2024 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Όσκαρ Καλύτερης Ταινίας
Κατηγορία:Ταινίες του 2007
Κατηγορία:Ταινίες παραγωγής Miramax Films
Κατηγορία:Ταινίες σε σκηνοθεσία Αδερφών Κοέν
Κατηγορία:Αγγλόφωνες ταινίες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στο Τέξας
Κατηγορία:Ταινίες τοποθετημένες στο Τέξας
Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου
Κατηγορία:Ταινίες με ηθοποιό που κέρδισε BAFTA Β' Ανδρικού Ρόλου
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Θερμοπληξία

Η **θερμοπληξία** είναι η κλινική κατάσταση που χαρακτηρίζεται από επιμένουσα υπερθερμία, με σταθερή αύξηση της θερμοκρασίας σώματος πάνω από 41 βαθμούς Celsius (Κελσίου) oC. Μία ειδική μορφή θερμοπληξίας είναι και η ηλίαση.

## Περιγραφή
Είναι βαριά κλινική κατάσταση που εμφανίζεται συνήθως κατά επιδημικό τρόπο, σε περιόδους κάυσωνα και προσβάλλει συνήθως ηλικιωμένα και εξασθενημένα άτομα. Προκαλείται όταν οι ομοιοστατικοί μηχανισμοί του οργανισμού αδυνατούν να αποτρέψουν εκσεσημασμένες αυξήσεις της κεντρικής θερμοκρασίας σώματος.

## Συμπτώματα
* Κράμπες στους μυς της κοιλιάς και των ποδιών
* Θερμοκρασία σώματος από 39oC ή 40oC και πάνω
* Δέρμα κόκκινο και ζεστό
* Έλλειψη ιδρώτα
* παραζάλη ή λιποθυμία
* Σπασμοί

## Επιπλοκές
Η θερμοπληξία είναι βαριά και επείγουσα κατάσταση που μπορεί να οδηγήσει σε σοκ. Η άμεση θερμική βλάβη του μυοκαρδίου συνεπάγεται ελαττωμένη καρδιακή παροχή και αρρυθμίες, ενώ συνήθεις είναι οι εκδηλώσεις από τον εγκέφαλο. Πόνοι στους μυς, αγγειακά επεισόδια και φλεγμονώδεις εξεργασίες συνοδεύουν τις κλινικές εκδηλώσεις.

## Πρώτες βοήθειες
Η αντιμετώπιση της θερμοπληξίας απαιτεί γρήγορο δρόσισμα του σώματος για να χαμηλώσει η επικίνδυνα υψηλή θερμοκρασία του. Ο πάσχων πρέπει να μεταφερθεί σε δροσερό μέρος και να του ριχθεί άφθονο νερό ή να δροσιστεί με ένα πανί βουτηγμένο σε κρύο νερό. Η θερμοκρασία του πρέπει να μετράται ανά 10 λεπτά και να μην επιτρεπεί η άνοδός της άνω των 42oC.

## Βιβλιογραφία
* Μουντοκαλάκη Θ., "Διαφορική διάγνωση", επιστημονικές εκδόσεις Παρισιάνου Α.Ε., τρίτη έκδοση, Αθήνα 2002.
* "*Πρώτες Βοήθειες: Οδηγίες και τεχνικές που σώζουν ζωές*", Δημοτικό δίκτυο υγείας ΟΤΑ, Αθήνα 2006.

Κατηγορία:Παθολογία
Κατηγορία:Αιτίες θανάτου
Κατηγορία:Επείγοντα ιατρικά περιστατικά
Bad Seed

**Bad Seed** μπορεί να σημαίνει:
*  The Bad Seed, μυθιστόρημα του Γουίλιαμ Μαρτς, καθώς και 
** The Bad Seed (φιλμ), το ομώνυμο φιλμ
** The Bad Seed (παιχνίδι), μια έκδοση ως παιχνίδι από τον Μάξγουελ Άντερσον
*  Nick Cave and the Bad Seeds, ροκ/ποστ-πανκ συγκρότημα
*  Mutiny/The Bad Seed*, δίσκο του συγκροτήματος *The Birthday Party*
*  Bad Seed, βιογραφία του [[Νικ Κέιβ]], από τον [[Ίαν Τζόνσον]]
*  *'Bad Seed**, δίσκος του [[Γιαν Χάουαρντ]] από το ομώνυμο λεύκωμα του
*  **Bad Seed''', τραγούδι του συγκροτήματος Metallica από το άλμπουμ τους ReLoad
Σαρλ Λενορμάν

Ο **Σαρλ Λενορμάν** (**Charles Lenormant***,* Παρίσι 1 Ιουνίου 1802 - Αθήνα 24 Νοεμβρίου 1859) ήταν Γάλλος αρχαιολόγος νομισματολόγος, ειδικευμένος στις αιγυπτιακές αρχαιότητες, και αιγυπτιολόγος.
## Ζωή και έργο
Γεννήθηκε την 1η Ιουνίου 1802 στο Παρίσι. Ακολούθησε στην Αίγυπτο τον αιγυπτιολόγο Σαμπολιόν. Υπήρξε θερμός και ακάματος ερευνητής και μελετητής της αρχαίας ελληνικής τέχνης. Ειδικότερα πήρε μέρος στην επιστημονική αποστολή στην Πελοπόννησο καθώς και σε άλλες αρχαιολογικές αποστολές στην Ελλάδα. 

Δημοσίευσε μελέτες σε πολλά επιστημονικά περιοδικά, όπως στα "Χρονικά του Αρχαιολογικού Ινστιτούτου Ρώμης", αλλά και στο επιστημονικό περιοδικό "Mémoires de l'Académie des Inscriptions" που διεύθυνε ο ίδιος από την ίδρυσή του (1843-1855). 

Έγραψε πολλά έργα σχετικά με την επιστήμη του, τα σημαντικότερα από τα οποία είναι:
* «Νομισματικός και γλυπτικός θησαυρός» δωδεκάτομο έργο (1836)
* «Μουσείο των Αιγυπτιακών αρχαιοτήτων» (1842),
* «Εκλογή κεραμογραφικών μνημείων» (1844)
* «Ιστορικά ερωτήματα» (1845), κ. ά.

Ο Λενορμάν χρημάτισε επίσης καθηγητής της αιγυπτιακής αρχαιολογίας στο Κολλέγιο της Γαλλίας, καθηγητής αρχαιολογίας στη Σορβόνη, έφορος στη βιβλιοθήκη Άρσεναλ, καθώς και διευθυντής των αρχαιοτήτων της Εθνικής Βιβλιοθήκης του Παρισιού, αφού έγινε μέλος της Ακαδημίας των Επιγραφών.

Πέθανε στις 24 Νοεμβρίου του 1859 σε μια εκδρομή του στην Αθήνα
[link=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:LENORMANT-KOLONOS.jpg|left|thumb|Τα μνημεία του Λενορμάν (έμπροσθεν) και του [Καρλ Ότφριντ Μίλερ|Μύλλερ (βάθος)]]
Η επιθυμία του ήταν να ταφεί δίπλα στον Πλάτωνα στην περιοχή του Κολωνού. Έτσι το Δημοτικό Συμβούλιο ζήτησε από τον γιο Λενορμάν να ταφεί η καρδία του αρχαιολόγου στο λόφο του Κολωνού. Η καρδιά του τοποθετήθηκε σε μια μαρμάρινη λουτροφόρο  υδρία που στην τυπολογία της θυμίζει αρχαίο ταφικό μνημείο, ενώ στην εμπρόσθια όψη της χαράκτηκε η κεφαλή του. Η υδρία τοποθετήθηκε πάνω σε βάθρο από πωρόλιθο και αποκαλύφτηκε από τον δήμαρχο Γεώργιο Σκούφο το 1860.

Το μνημείο που βρίσκονταν στη κορυφή χρησιμοποιούνταν από πολλούς ως στόχος για σκοποβολή και ως αποτέλεσμα καταστράφηκε ανεπανόρθωτα. Είναι έργο του  Μιχάλη Τόμπρου.
 
Η σύζυγός του από ευγνωμοσύνη προς την ελληνική πολιτεία για τις τιμές που απέδωσε στο σύζυγό της χάρισε στη Βουλή των Ελλήνων ζωγραφικό πίνακα του συγγενή της Σατωβριάν, αντίγραφο του πίνακα Ζιροντέ με αφιερωτική επιγραφή. 

Γιος του Σαρλ Λενορμάν ήταν ο Φρανσουά Λενορμάν επίσης αρχαιολόγος, νομισματολόγος και ελληνιστής.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου", τομ.12ος, σελ.212.

Κατηγορία:Γάλλοι αρχαιολόγοι
Κατηγορία:Νομισματολόγοι
Καίτη Πάνου

**Η Καίτη Πάνου** (πραγματικό όνομα: **Κατερίνα Παναγιώτου**, Μπουργκάς Βουλγαρίας, 28 Αυγούστου 1927 - Αθήνα, 17 Μαΐου 2008) ήταν Ελληνίδα ηθοποιός του θεάτρου, του κινηματογράφου και της τηλεόρασης. Στον κινηματογράφο έγινε γνωστή ως παρτενέρ του Λάμπρου Κωνσταντάρα.

## Βιογραφία
Σε μικρή ηλικία ήρθε στην Αθήνα. Σπούδασε κλασικό μπαλέτο και υποκριτική στην Σχολή Ηθοποιών Κινηματογράφου του Γιώργου Θεοδοσιάδη ενώ όταν ήταν μικρή ασχολήθηκε με το θέατρο ως παιδί θαύμα. Το 1962 εμφανίστηκε για πρώτη φορά στο θέατρο με τον θίασο του Μίμη Φωτόπουλου. Σε νεαρή ηλικία έκανε την πρώτη της εμφάνιση στην ταινία *[[Η φωνή της καρδιάς (ταινία, 1943)|Η φωνή της καρδιάς]]*.

Μετέπειτα εμφανίστηκε σε πολλές ταινίες της χρυσής εποχής του παλιού ελληνικού κινηματογράφου.

Απεβίωσε στο διαμέρισμά της ύστερα από ανακοπή καρδιάς. Κηδεύτηκε στις 20 Μαΐου του 2008 στο Πρώτο Νεκροταφείο Αθηνών.

## Φιλμογραφία

### Κινηματογράφος

### Βιντεοταινίες

### Τηλεοπτικό θέατρο

### Ελεύθερο θέατρο

### Τηλεοπτικές σειρές

### Εκπομπές

### Τηλεπαιχνίδια

## Παραπομπές


## Εξωτερικοί σύνδεσμοι
* Αναλυτική φιλμογραφία 
* 
* Σαν παλιό σινεμά

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ενταφιασμοί στο Πρώτο Νεκροταφείο Αθηνών
Εθνικός ύμνος του Σάο Τομέ και Πρίνσιπε

**Independência total** αποτελεί τον εθνικό ύμνο του Σάο Τομέ και Πρίνσιπε. Ο εθνικός ύμνος καθιερώθηκε το 1975 και οι στίχοι είναι της ποιήτριας και πολιτικού Άλντα Νέβες ντα Γκράσα ντο Εσπίριτο Σάντο. Συνθέτης είναι ο Μανουέλ ντος Σάντος Μπαρέτο ντε Σούζα ε Αλμέιντα.

## Στίχοι στα πορτογαλικά
*Ρεφρέν:*

*Independência total,*

*Glorioso canto do povo,*

*Independência total,*

*Hino sagrado de combate.*

Dinamismo

Na luta nacional,

Juramento eterno

No pais soberano de São Tomé e Príncipe.

Guerrilheiro da guerra sem armas na mão,

Chama viva na alma do porvo,

Congregando os filhos das ilhas

Em redor da Pátria Imortal.

Independência total, total e completa,

Costruindo, no progresso e na paz,

A nação ditosa da Terra,

Com os braços heróicos do povo.

*Ρεφρέν*

Trabalhando, lutando, presente em vencendo,

Caminhamos a passos gigantes

Na cruzada dos povos africanos,

Hasteando a bandeira nacional.

Voz do porvo, presente, presente em conjunto,

Vibra rijo no coro da esperança

Ser herói no hora do perigo,

Ser herói no ressurgir do País.

*Ρεφρέν*

Dinamismo

Na luta nacional,

Juramento eterno

No pais soberano de São Tomé e Príncipe.

## Ελληνική μετάφραση
*Ρεφρέν:*

*Συνολική ανεξαρτησία*

*Δοξασμένο τραγούδι του λαού*

*Συνολική ανεξαρτησία,*

*Ιερέ ύμνε της μάχης.*

Δυναμισμός

Είναι ο εθνικός μας αγώνας,

Αιώνια πίστη

Στην κυρίαρχη χώρα του Σάο Τομέ και Πρίνσιπε.

Μαχητές στον πόλεμο δίχως όπλα,

Ζωντανή η φλόγα στην ψυχή των ανθρώπων,

Συγκεντρώνοντας τους γιους των νησιών

Γύρω από την Αθάνατη Πατρίδα.

Συνολική ανεξαρτησία, συνολική και πλήρης,

Κτίζοντας, σε πρόοδο και ειρηνικά,

Με τα ηρωικά χέρια των ανθρώπων,

Το πιο ευτυχισμένο κράτος στη Γη.

*Ρεφρέν*

Δουλεύοντας,αγωνιζόμενοι, αγωνιζόμενοι και κατακτώντας

Προχωράμε με τεράστια άλματα

Στη σταυροφορία των λαών της Αφρικής,

Υψώνοντας την εθνική μας σημαία.

Φωνή του λαού, παρούσα, παρούσα και ενωμένη

Δυνατός χτύπος στην καρδιά της ελπίδας

Να είσαι ο ήρωας την ώρα του κινδύνου,

Ο ήρωας της ανάκαμψης του Κράτους 

*Ρεφρέν*

Δυναμισμός

Είναι ο εθνικός μας αγώνας,

Αιώνια πίστη

Στην κυρίαρχη χώρα του Σάο Τομέ και Πρίνσιπε.

## Εξωτερικοί σύνδεσμοι
* http://www.nationalanthems.info/st.htm- Αρχείο ήχου με τον ύμνο.

Κατηγορία:Εθνικά σύμβολα του Σάο Τομέ και Πρίνσιπε
Κατηγορία:Εθνικοί ύμνοι
Κλείτος (μυθολογία)

Στην ελληνική μυθολογία με το όνομα **Κλείτος** είναι γνωστά τα παρακάτω τέσσερα πρόσωπα:

# Εραστής της Παλλήνης, θυγατέρας του Σίθωνα, βασιλιά της Θράκης. Σύμφωνα με τον σχετικό μύθο, ο Κλείτος αγωνίσθηκε με τον Δρύαντα για να κερδίσει την Παλλήνη, πράγμα που κατάφερε τελικά μόνο με τη βοήθεια του ηνιόχου του Δρύαντα. Ο Δρύας σκοτώθηκε και ο Κλείτος νίκησε. Ο Σίθωνας όμως ανακάλυψε την απάτη και θέλησε να ρίξει την κόρη του στη φωτιά, αλλά η θεά Αφροδίτη έσβησε τη φωτιά με μια δυνατή βροχή. Τότε ο Σίθωνας συγχώρησε τους δύο εραστές και τους πάντρεψε.
# Τρώας, γιος του Πεισήνορα και σύντροφος του Πολυδάμαντα. Τον σκότωσε ο Τεύκρος.
# Γιος του Μαντίου. Εξαιτίας της μεγάλης ομορφιάς του, ο Κλείτος απάχθηκε από την Ηώ και όταν πέθανε συγκαταλέχθηκε ανάμεσα στους αθάνατους θεούς.
# Ο ένας από τους 50 Αιγυπτιάδες, γιος του Αιγύπτου και μιας ανώνυμης γυναίκας από την Τύρο. Δολοφονήθηκε κατά την πρώτη νύχτα του γάμου του από τη σύζυγό του Δαναΐδα Κλειτή, κόρη του Δαναού και της Μέμφιδας.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Τρώες
Κλειτος
Etalbond

Το **etalbond** είναι ένα σύνθετο πάνελ λεπτού πάχους και χαμηλού βάρους, που αποτελείται από δύο φύλλα αλουμινίου και ένα πυρήνα πολυμερούς υλικού ανάμεσά τους. Η κύρια του χρήση είναι η εξωτερική επικάλυψη κτιρίων.

## Σχεδιασμός

Το etalbond αποτελείται από:

* Ένα εμφανές φύλλο αλουμινίου, προβαμμένο με PVDF
* Τον πυρήνα από πολυμερές υλικό
* Το πίσω φύλλο αλουμινίου, προβαμμένο με αστάρι.

Το συνολικό πάχος του etalbond είναι 3, 4 ή 6mm.

Το etalbond παράγεται σε μία μεγάλη γκάμα μεταλλικών και μη-μεταλλικών χρωμάτων.

## Πλεονεκτήματα

Τα κύρια πλεονεκτήματα του etalbond είναι:

* Επιπεδότητα και ακαμψία
* Χαμηλό βάρος
* Αντοχή σε δυσμενείς συνθήκες και σε ακτινοβολία UV
* Εύκολη κατεργασία και συναρμολόγηση

## Εφαρμογές

Το etalbond χρησιμοποιείται κυρίως για επικαλύψεις κτιρίων εξωτερικά ή εσωτερικά, ανακαινίσεις, εσωτερικά χωρίσματα, ψευδοροφές, επιγραφές, κατασκευή κοντέινερς, προστατευτικά κελύφη μηχανημάτων κ.α.

## Εξωτερικοί Σύνδεσμοι
*sandwichpanel.com

Κατηγορία:Οικοδομικά υλικά
Πλέι-Οφ NBA 2008

## Διαδικασία διεξαγωγής
Η διαδικασία διεξαγωγής των playoffs διατηρεί την ίδια διαδικασία που ακολουθήθηκε και τα προηγούμενα χρόνια και έχει ως εξής:
*Οι 8 πρώτες ομάδες από κάθε περιφέρεια(ανατολική και δυτική) προκρίνονται για την διαδικασία των playoffs.
*Όλες οι σειρές τελειώνουν το πολύ σε 7 αγώνες, με τα παιχνίδια νούμερο 1,2,5 και 7 στο γήπεδο της ομάδας με το καλύτερο ρεκόρ(νίκες-ήττες). Εξαίρεση αποτελεί ο τελικός όπου η ομάδα με το καλύτερο ρεκόρ παίζει εντός έδρας τα παιχνίδια 1,2,6 και 7.

## Οι ομάδες που προκρίθηκαν
Από την ανατολική περιφέρεια:
#Μπόστον Σέλτικς (66-16, κέρδισαν τον τίτλο της Atlantic Division, καθώς και πλεονέκτημα έδρας μέχρι το τέλος των playoffs)
#Ντιτρόιτ Πίστονς (59-23, κέρδισαν τον τίτλο της Central Division)
#Ορλάντο Μάτζικ (52-30, κέρδισαν τον τίτλο της Southeast Division)
#Κλίβελαντ Καβαλίερς (45-37)
#Ουάσινγκτον Ουίζαρντς (43-39)
#Τορόντο Ράπτορς (41-41)
#Φιλαδέλφεια 76ερς (40-42)
#Ατλάντα Χοκς (37-45)

Από τη δυτική περιφέρεια:
# Λος Άντζελες Λέικερς (57-25,κέρδισαν τον τίτλο της Pacific Division, καθώς και πλεονέκτημα έδρας μέχρι το τέλος της σειράς των playoffs της δύσης)
# Νιου Ορλίν Χόρνετς (56-26, κέρδισαν τον τίτλο της Southwest Division)
# Σαν Αντόνιο Σπερς (56-26)
# Γιούτα Τζαζ (54-28, κέρδισαν τον τίτλο της Northwest Division)
# Χιούστον Ρόκετς (55-27)
# Φοίνιξ Σανς (55-27)
# Ντάλας Μάβερικς (51-31)
# Ντένβερ Νάγκετς (50-32)

## Ο πίνακας της πορείας των ομάδων

2008
Κατηγορία:Καλαθοσφαίριση το 2008
Ζβόνιμιρ Μπόμπαν

Ο **Ζβόνιμιρ Μπόμπαν** (*Zvonimir Boban*, γεννήθηκε 8 Οκτωβρίου 1968) είναι Κροάτης πρώην διεθνής ποδοσφαιριστής που αγωνιζόταν στο χώρο του κέντρου και πέρασε το μεγαλύτερο διάστημα της καριέρας του στην Ιταλία και την ΑΚ Μίλαν. Ήταν επίσης μέλος της Εθνικής Κροατίας που διέπρεψε στο Παγκόσμιο Κύπελλο του 1998.

## Βιογραφία
Γεννήθηκε στο Ιμότσκι της Κροατίας στις 8 Οκτωβρίου του 1968 και ξεκίνησε την καριέρα του από την Ντιναμό Ζάγκρεμπ. Τον Μάιο του 1990 κατά τα επεισόδια μεταξύ Κροατών και Σέρβων στον αγώνα της ομάδας του με τον Ερυθρό Αστέρα επιτέθηκε σε αστυνομικό που χτυπούσε Κροάτη οπαδό με αποτέλεσμα να αποκτήσει τη φήμη εθνικού ήρωα στην πατρίδα του.
Το 1991 έκανε το μεγάλο άλμα καθώς αποκτήθηκε από την ιταλική ΑΚ Μίλαν, η οποία αρχικά τον παραχώρησε με τη μορφή δανεισμού στην Μπάρι.Τον επόμενο χρόνο επέστρεψε στο Μιλάνο όπου παρέμεινε για 9 σεζόν κατακτώντας πολλούς τίτλους και διακρίσεις. 
Βοήθησε τα μέγιστα την ομάδα του να κατακτήσει το Τσάμπιονς Λίγκ του 1994 στην Αθήνα και την επόμενη χρονιά συμμετείχε ξανά στον τελικό ενώ στις εγχώριες διοργανώσεις πανηγύρισε 4 φορές την κατάκτηση του πρωταθλήματος.

Τον Αύγουστο του 2001 παραχωρήθηκε δανεικός στη Θέλτα Βίγο όμως τον Οκτώβριο του ίδιου έτους αποσύρθηκε από την ενεργό δράση.

## Εθνική Ομάδα
Ο Μπόμπαν ήταν μέλος της Εθνικής Ελπίδων της Γιουγκοσλαβίας που κατέκτησε το Παγκόσμιο Πρωτάθλημα το 1987 ενώ με την Εθνική Ανδρών είχε μέχρι το 1991, 8 συμμετοχές πετυχαίνοντας 1 γκολ. Όταν η Κροατία ανακήρυξε την ανεξαρτησία της προτίμησε να συνεχίσει στην Εθνική ομάδα της πατρίδας του όπου μέχρι το 1999 αγωνίστηκε σε 51 αγώνες και σκόραρε 12 φορές. Στο Μουντιάλ του 1998 ήταν αρχηγός της Εθνικής Κροατίας που κατέλαβε την 3η θέση της διοργάνωσης.

## Τίτλοι και Διακρίσεις
* 1987:Παγκόσμιο Πρωτάθλημα U20
* 1992:Ιταλικό Σούπερ Καπ
* 1993:Πρωτάθλημα Ιταλίας και Ιταλικό Σούπερ Καπ
* 1994:Πρωτάθλημα Ιταλίας και Ιταλικό Σούπερ Καπ
* 1994:Τσάμπιονς Λιγκ και Σούπερ Καπ Ευρώπης
* 1996:Πρωτάθλημα Ιταλίας
* 1998:Τρίτη θέση στο Παγκόσμιο Κύπελλο 
* 1999:Πρωτάθλημα Ιταλίας

## Παραπομπές


Κατηγορία:Κροάτες ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΣΣΚ Μπάρι
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες